Die opera is op versoek van die khedive (onderkoning) Isma’il Pasha, van Egipte gekomponeer. Dit is nie korrek dar dit vir die opening van die Suez-kanaal gekomponeer is nie. Verdi is genader om iets vir die geleentheid te komponeer, maar hy het geweier en gesê hy komponeer nie "geleenheidsmusiek" nie.
Aan die einde sing hy dat hy ‘n blommekrans op haar kop sal plaas en vir haar ‘n troon langs die son sal oprig. Interessant dus in hierdie produjksie die regie die woorde versterk met die rooi van die sonsopkoms aan die einde van die aria.
Interessant van hierdie uitvoering is dat dit ‘n buitelugkonsert is en dit reën. Maar, daar is letterlik duisende mense wat dit steeds bywoon. Op die merk 4:10 is daar ‘n kostelike klein seuntjie wat lustig saam dirigeer (nogal baie ritmies ook) ten spyte van die loop neusie a.g.v. die koue en die reën, maar let op merk 4:35 hoe gee hy uiting aan sy vreugde in soentjies en ‘n spontane omhelsing vir sy ma. Duidelik as ‘n mens na hierdie knapie kyk, hoef jy nie klassieke te verstaan nie, jy moet net van kleinsaf daaraan blootgestel word.